**FELHASZNÁLÁSI SZERZŐDÉS**

Amely létrejött egyrészről (név)………………………..(születési helye és ideje)………………………..(anyja neve)……………………………………………(állandó lakcíme)…………………………mint a szerzői jogok jogosultja (a továbbiakban: „Szerző”)

másrészről **OTP Fáy András Alapítvány** (székhelye: 1051 Budapest, Nádor u. 16., nyilvántartási szám:…………, adószám :……………..) mint felhasználó (a továbbiakban: „Felhasználó”) között az alábbi feltételekkel.

1. A Szerző engedélyt ad a Felhasználónak az Eötvös Loránd Tudományegyetem Pedagógiai és Pszichológiai Kar (a továbbiakban: ELTE PPK) pedagógus szakvizsga szakirányú továbbképzés pénzügyi, gazdasági, gazdálkodási ismeretek tanítása a közoktatásban választható ismeretköri modul keretében készített, portfólió típusú szakdolgozat kötelező részét képező tanulmány (a továbbiakban: mű, illetve tanulmány) Felhasználó által az Alapító Okiratában meghatározott céljai körében történő felhasználására.

1. A Szerző a művet a szerződés aláírásával egyidejűleg egy nyomtatott példányban, illetve szerkeszthető elektronikus formában (.docx vagy .doc) átadja a Felhasználó részére.
2. A Szerző a mű felhasználására területi korlátozás nélküli, határozatlan időtartamra, azaz a mű teljes védelmi idejére szóló, nem kizárólagos felhasználási jogot engedélyez.
3. A Szerző által engedélyezett felhasználási jog a műnek, illetve annak egyes részleteinek a Felhasználó honlapján való nyilvános közzétételére terjed ki, melynek keretében a honlap felhasználói szabadon férhetnek hozzá a tanulmány vagy annak részei elektronikus változatához.
4. A Felhasználó a művet vagy annak részeit elektronikus formátumban tárolhatja.
5. A Felhasználó a művet vagy annak részét harmadik személynek csak a Szerző írásbeli engedélye alapján adhatja tovább.
6. A Felhasználó jogosult a mű digitalizálására, formailag történő átszerkesztésére, korrektúrájára és áttördelésére.
7. A Felhasználó jogosult a mű átdolgozására. A Felhasználó a művön - az átdolgozás keretei között - bármely, a Szerzőnek a mű egységéhez fűződő jogát nem sértő változtatást végrehajthat.
8. A Felek megállapodnak, hogy az ELTE PPK modulfelelősének megbízásából eljáró szakértő–a Szerzővel történt előzetes egyeztetést követően, a hozzájárulása alapján *–* a művet tartalmi szerkesztés keretében kivonatolhatja, egyes részek rövidítését vagy elhagyását elvégezheti.
9. A Szerző kijelenti, hogy kizárólagos jogosultja az általa megalkotott szerzői műnek, amely egyéni, eredeti jellegű, és a saját szellemi alkotása.
10. A Szerző szavatol azért, hogy a művön nem áll fenn harmadik személynek olyan kizárólagos szerzői vagyoni/felhasználási joga, amely a Felhasználó jelen szerződés szerinti jogszerzését és felhasználását korlátozná vagy megakadályozná.
11. A Szerző a felhasználást ingyenesen, ellenérték nélkül engedélyezi.
12. A felek megállapodnak abban, hogy a szerződéssel engedélyezett felhasználási jog gyakorlása során - a felhasználás jellegéhez igazodó módon - a Szerző nevét feltüntetik. A Felhasználó is jogosult a szerződés tartama alatt a Szerző névfeltüntetési, és a mű egységének védelméhez fűződő jogának védelmében fellépni.
13. A jelen szerződés szerint szükséges valamennyi nyilatkozatot a felek kötelesek írásban megtenni.
14. A jelen szerződésben szabályozott kérdésekre a szerzői jogról szóló 1999. évi LXXVI. törvény és a Polgári Törvénykönyvről szóló 2013. évi V. törvény rendelkezései az irányadók.
15. A jelen szerződés 2 egymással szó szerint megegyező eredeti példányban készült, amelyből aláírás után 1 példány a Szerzőt, 1 példány a Felhasználót illeti meg.
16. Szerződő Felek a vitás kérdések békés rendezésére törekednek. Amennyiben ez nem vezet eredményre, bármely vita eldöntésére, amely a jelen szerződésből vagy azzal összefüggésben, annak megszegésével, megszűnésével keletkezik a szerződő felek alávetik magukat a Fővárosi Törvényszék kizárólagos illetékességének.

Alulírott szerződő felek jelen szerződést, mint akaratukkal mindenben megegyezőt, elolvasás után, alulírott napon jóváhagyólag aláírták.

Budapest, 2021. ………………………..

…………………………….. ……………………………..

Szerző Felhasználó